રાજકોટ  : રાજકોટ સહિત સૌરાષ્ટ્ર અને રાજ્યભરમાં ટ્રક ચાલકો, ટ્રાન્સ્પોર્ટરોની હડતાલને ત્રણ દિવસ થયા છે. ત્યારે આ હડતાલને કારણે સૌરાષ્ટ્રમાં આશરે ૪૦૦ કરોડ અને રાજ્યભરમાં ત્રણ દિવસમાં ૧૨૦૦ કરોડ રૂપિયા જેટલું નુકસાન થયું હોવાનું ટ્રાન્સ્પોર્ટરોનો દાવો છે. આ હડતાલને કારણે સૌરાષ્ટ્રમાં ઓટોમોબાઈલ, પ્લાસ્ટિક ઈન્ડસ્ટ્રીઝ, મશીનરી, ડીઝલ એન્જીન, એગ્રો ઈન્ડસ્ટ્રીઝ, બ્રાસપાર્ટ, સીરામિક, દરિયા કિનારાના મત્સ્ય ઉદ્યોગ, સીમેન્ટ, લોખંડ, ઘડીયાળ સહિતના દરેક નાના–મોટા ઉદ્યોગ–ધંધાનું રોલીંગ ખોરવાઈ ગયું છે.